འདོད་པའི་ཁྲོད་ཀྱི་ཤུགས་དྲགས་ཆེ་ཤོས་གཅིག་ནི་འཁྲིག་སྤྱོད་ཀྱི་འདོད་པ་ཡིན།ཁྱོད་ཀྱིས་འཁྲིག་སྤྱོད་ཀྱི་འཐམ་འཁྱུད་བྱེད་སྐབས།འཐམ་འཁྱུད་བྱེད་བཞིན་པའི་ཡུལ་དེ་ནི་ཤ་དང་ལྤགས་པས་བཏུམས་པའི་རུས་སྒྲོམ་ཞིག་ལས་ཅི་ཡང་མིན་ལ།དེ་ལས་ལྷག་པའི་སྙིང་པོ་ཅི་ཡང་མེད།ང་ཚོས་མིའི་རྣམ་པའི་ཁྲོད་ནས་མཐོང་བའི་སྣང་ཚུལ་གྱི་མཛེས་པ་རྣམས་ནི་དེའི་རང་ངོས་ནས་ཡོད་པ་ཞིག་མིན་ལ།མི་དེ་ལ་ཐོག་མ་ནས་ཡོད་པ་ཞིག་ཀྱང་མིན།མིའི་རུས་སྒྲོམ་ལ་འགུལ་སྐྱོད་མེད་ནའང་།དེས་ང་ཚོར་འཇིགས་སྣང་སྐྱེ་རུ་འཇུག་ན།འདི་གསོན་པོར་གནས་པའི་སྐབས་སུ་དེས་ང་ཚོར་འཇིགས་སྣང་མི་བསྐྱེད་དོན་ཅི་རེད།དེ་ལྟ་བུའི་གཟུགས་མི་སྡུག་པ་དེས་ཡིད་འཕྲོག་རྒྱུའི་ཚབ་ལ།ང་ཚོས་རྟག་བརྟན་གྱི་ཞི་བ་མྱང་འདས་ལ་དོ་སྣང་ཅིའི་ཕྱིར་མི་བྱེད་པ་རེད།